SPORT บวกต่อกว่า 10% หลังวานนี้ขึ้นแรง
SPORT บวกต่อกว่า 10% โดย ณ เวลา 10.27 น. ราคาอยู่ที่ 2.46 บ. บวก 0.24 บ. หรือ 10.81% สูงสุดที่ 2.50 บ. ต่ำสุดที่ 2.36 บ. มูลค่าซื้อขายที่ 42.68 ลบ. ขณะที่วานนี้ (19 พ.ย.) ราคาหุ้นปิดตลาดอยู่ที่ 2.22 บ. บวก 0.36 บ. หรือ 19.35% มูลค่าการซื้อขาย 86.64 ลบ.
20 พ.ย. 2558

ผู้สื่อข่าวรายงานว่า ราคาหุ้นบริษัท สยามสปอร์ต ซินดิเคท จำกัด (มหาชน) หรือSPORT ณ เวลา 10.27 น. อยู่ที่ 2.46 บาท บวก 0.24 บาท หรือ 10.81% สูงสุดที่ 2.50 บาท ต่ำสุดที่ 2.36 บาท มูลค่าซื้อขายที่ 42.68 ล้านบาท ขณะที่ดัชนีตลาดหุ้นไทยโดยรวมบวก 0.11%
โดยราคาหุ้นปรับตัวขึ้นแรงเป็นวันที่ 2 หลังจากวานนี้ (19 พ.ย.) ราคาหุ้นปิดตลาดอยู่ที่ 2.22 บาท บวก 0.36 บาท หรือ 19.35% มูลค่าการซื้อขาย 86.64 ล้านบาท
สำหรับปัจจัยที่ส่งผลให้ราคาหุ้นปรับตัวขึ้นแรงมาจากประเด็นที่ SPORT รายงานผลประกอบการประจำไตรมาส 3/58 มีกำไรสุทธิ 14.26 ล้านบาท กำไรสุทธิต่อหุ้น 0.04 บาท เทียบกับช่วงเดียวกันของปีก่อนที่ขาดทุนสุทธิ 54.54 ล้านบาท ขาดทุนสุทธิต่อหุ้น 0.16 บาท
ด้าน SPORT กำลังอยู่ระหว่างการพิจารณาปรับลดการผลิต และการจัดระบบในส่วนของสื่อสิ่งพิมพ์ให้ชัดเจนมากขึ้น โดยปัจจุบันบริษัทมีสื่อสิ่งพิมพ์เกี่ยวกับกีฬาราว 7-8 ฉบับ ทั้งนี้บริษัทมั่นใจว่าผลจากการเน้นธุรกิจที่มีมาร์จิ้นจะส่งผลให้ผลการดำเนินงานปี 58 จะสามารถมีกำไร และกลับมาเทิร์นอะราวด์ได้